
par 2024. gada 2. augusta līguma Nr. 78/2024 par GSM ierīču atrašanās vietas noteicēja ierīkošanu gaisa kuģiem grozījumiem
Rīgā

	Vienošanās parakstīšanas datums ir pēdējā pievienotā
droša elektroniskā paraksta un tā laika zīmoga datums

	


Valsts robežsardze, vienotais reģistrācijas kods: 90000086402 (turpmāk — Pasūtītājs), tās priekšnieka vietnieka (Galvenās pārvaldes priekšnieka) Jura Martukāna personā, kurš rīkojas uz Valsts robežsardzes 2017. gada 27. decembra reglamenta Nr. 32 “Valsts robežsardzes reglaments” pamata, no vienas puses, un 
Compañía Española de Técnica Aeronáutica S.A., vienotais reģistrācijas kods: ESA28102341 (turpmāk — Izpildītājs), tās izpilddirektora Alfonso Palazuelo personā, kurš rīkojas saskaņā ar statūtiem, no otras puses, 
abi kopā turpmāk — Puses un katrs atsevišķi — Puse, 
ņemot vērā, ka Pasūtītājs, veicot līguma saistību izpildes kontroli, ir konstatējis, ka, saskaņā ar konkursa procedūras ar sarunām “GSM ierīču atrašanās vietas noteicēja ierīkošana gaisa kuģiem” (iepirkuma identifikācijas numurs VRS 2023/36-02-AVP-RPVP) galīgā piedāvājuma formu un pretendenta piedāvājumu, līguma Nr. 78/2024 1. pielikuma “Galīgais tehniskais piedāvājums”:
· 1.1. apakšpunktā bija nepieciešams norādīt preces ražotāju un modeli;
· 1.5. apakšpunktā informāciju par izmantot paredzēto antenu un;
· 2.5. apakšpunktā piezīmi par preces darbību rādiusu (kilometros), ja dažādu faktoru ietekmes rezultātā preces darbības rādiuss var būt lielāks,
pamatojoties uz 2024. gada 2. augustā starp Pasūtītāju un Izpildītāju noslēgtā līguma Nr. 78/2024 par GSM ierīču atrašanās vietas noteicēja ierīkošanu gaisa kuģiem (turpmāk — līgums) 12.1. apakšpunktu, Publisko iepirkumu likuma 61.  panta pirmās daļas 1. punktu un ievērojot, ka, izvērtējot situācijas apstākļus, ir konstatēts, ka nepieciešamie līguma grozījumi ir nebūtiski un ir pieļaujami,
vienojas:
1. Izdarīt grozījumus līguma 1.pielikumā “Galīgais tehniskais piedāvājums” un:
1.1.  izteikt 1.1. apakšpunktu šādā redakcijā:
“
	1.1.
	Pakalpojuma mērķis
	Nodrošināt viena GSM ierīču atrašanās vietas noteicēja piegādi (turpmāk — Prece) un ierīkošanu divos Valsts robežsardzes helikopteros AW119MKII G1000H (komerciālais nosaukums: AW119Kx), reģistrācijas zīme YL-HMV (sērijas numurs: 14964) un reģistrācijas zīme YL-HMZ (sērijas numurs: 14969) (turpmāk — Helikopteri) saskaņā ar tehniskās specifikācijas un līguma prasībām.
	 Atbilst.

Preces ražotājs:
Centum Research & Technology SL
Preces modelis:
Lifeseeker SAR S20



											        ”
1.2.  izteikt 1.5. apakšpunktu šādā redakcijā:
“
	1.5.
	Preces ierīkošana
	Ierīkot Precei nepieciešamo instalāciju Helikopteros tā, lai visi stiprinājumi, elektrobarošanas pieslēguma ligzda, antenas, kabeļi, konektori u.tml., kas ir nepieciešami un vienlaicīgi pietiekami, lai, tiem pievienojot Preci, tā būtu lietojama tam paredzētajiem mērķiem. Preces stiprinājums pie Helikopteriem ir tāds, lai Preci būtu viegli noņemt un uzstādīt.

Piezīme: 
a) ja ierīkošanai tiek izmantota antena ar parametriem, kas saderīgi ar Helikopteros instalēto 3G/4G antenu (FlightCell daļas numurs: ANP 00033; turpmāk – pasūtītāja antena), un ja pasūtītāja antenas izmantošana ir rekomendēta ar Preces ražotāju,  nesamazina Preces veiktspēju, tad izmanto pasūtītāja antenu Preces ierīkošanai;
b) ja bez testēšanas nav iespējas konstatēt pasūtītāja antenu izmantošanas atbilstību Preces darbībai un tas būtiski sarežģī Preces ierīkošanu, tad izpildītājs ierīko Preci Helikopteros ar ražotāja prasībām atbilstošu antenu.
	Atbilst.

Antenas ANP00033 pastiprinājums ir zemāks par antenu S65-5366-715 (ieteicis preces ražotājs), šo pastiprinājuma izmaiņu precīzu ietekmi uz labo veiktspēju nevar noteikt bez pārbaudēm.
Antena S65-5366-715 tiek piegādāta un uzstādīta darbam ar Preci. 


											          ”

1.3.  izteikt 2.5. apakšpunktu šādā redakcijā:
“
	2.5.
	Preces darbības rādiuss
	Prece lidojuma laikā spēj noteikt mobilā tīkla lietotāja ierīci un tās atrašanās vietu reālajā laikā vismaz 5 km rādiusā tiešas redzamības attālumā  (Line of Sight) ārpus pilsētas robežām, Latvijas Republikas zemes virsmas reljefa apstākļos.
	Atbilst
Pie aprakstītajiem apstākļiem noteikšanas attālums var tikt nodrošināts vismaz 5km attālumā.

Piezīme: Turklāt pie dažādiem apstākļiem noteikšanas diapazons ir vidēji lielāks par 5 km. 


											          ”

2. Vienošanās pēc tās parakstīšanas kļūst par līguma neatņemamu sastāvdaļu. 
3. Vienošanās sastādīta uz 3 (trīs) lapām un parakstīta ar drošu elektronisku parakstu. Pusēm ir pieejama parakstīta vienošanās elektroniskā formātā. Vienošanās noslēgšanas datums ir pēdējā pievienotā droša elektroniskā paraksta un tā laika zīmoga datums.
	
Pasūtītājs:
Valsts robežsardze
Vienotais reģistrācijas kods: 90000086402
Juridiskā adrese: Rūdolfa iela 5, Rīga. LV-1012





(elektroniskais paraksts)  J. Martukāns
	
Izpildītājs:
Compañía Española de Técnica
Aeronáutica S.A.
Vienotais reģistrācijas kods: ESA28102341
Juridiskā adrese: Madrid, Calle Cañas 7-Nave Entresuelo, Spānija, 28043
Banka: Bankinter, S.A.
Kods: BKBKESM
Konts: ES1401280033710500004923

(elektroniskais paraksts) A. Palazuelo

